VS002653
Datum: 2007-12-10T01:00:00.000+01:00
datum_sodbe_i_stopnje: 2011-09-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti - skaženost
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe kolena in goleni in njihove posledice
fischer: srednje hudi primeri
odskodnina: 102.000 EUR (končni znesek odškodnine je bil ustrezno znižan glede na ugotovljeno soodgovornost oškodovanca)
opombe: II Ips 152/2016 Reviziji tožeče stranke je bilo ugodeno tako, da je bila soodgovornost oškodovanca za nastali dogodek znižana s 95% na 80%.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 60 do 65 let

V času nesreče brezposeln. Soodgovornost oškodovanca je bila ocenjena na 80%.

## Škodni dogodek

Prometna nesreča - kot pešca ga je pri prečkanju cestišča, ponoči, vinjenega in oblečenega v temna oblačila brez kresničke, podrlo motorno vozilo.

## Poškodba

Odrgnine in udarnina obraza, dvojni zlom reber od III-VI na desni strani in zlom VII-IX rebra na levi strani, tekočina v desni pljučni votlini, zrak v področju prsnega koša, udarnina pljuč in trebuha, odprt zlom desne goleni, zlom leve goleni v zgornjem delu, zlom desne nadlahtnice, izpah leve rame, zlom grče leve podlahtnice.

## Telesne bolečine

35.000 EUR Hude telesne bolečine - med prevozom v bolnišnico in v času diagnostike, nato jih 12 dni zaradi analgetikov ni čutil; hude občasne telesne bolečine - 10 dni, srednje hude telesne bolečine - 1 mesec kumulativno, lahke telesne bolečine - 4 mesece in pol, občasne lažje bolečine bo trpel trajno.

#### Hospitalizacija

Trajala je 180 dni, ob sprejemu le najnujnejši operativni posegi zaradi stabilizacije, potem 3 operacije v splošni anesteziji.

#### Rehabilitacija

Fizioterapija, učenje uporabe invalidskega vozička.

#### Nevšečnosti med zdravljenjem

Življenjsko ogrožujoče stanje je trajalo 12 dni: velika izguba krvi, infuzija, intubacija, jemanje protibolečinskih in številnih drugih tablet, nepokretnost v začetku zdravljenja in zato odvisnost od tuje pomoči.

## Strah

5.000 EUR Kratkotrajen primarni strah, intenziven sekundarni strah - 10 dni, nato sekundarni strah do konca zdravljenja 9. 6. 2008. Ta je bil prisoten tudi v času bivanja v Domu za ostarele občane zaradi nemožnosti samostojne hoje in odvisnosti od drugih.

## Zmanjšanje življenjske aktivnosti

60.000 EUR Omejena gibljivost desnega kolena in gležnja, deformacija desnega stopila, ki je rigidno, omejena gibljivost levega gležnja, desna rama je deformirana in dvignjena, gibljivost pa omejena. Leva rama je omejeno gibljiva. Nesposoben je za samostojno hojo in fizično delo, uporabljati mora invalidski voziček. Ni sposoben skrbeti za osebno higieno in se oblačiti in slačiti. Nameščen je v Domu za ostarele občane, na negovalni oddelek. Pred nezgodo se je preživljal sam in sam skrbel zase.

## Skaženost

2.000 EUR Je trajno skažen - Brazgotine na nogah, zadebeljen desni gleženj prosti kolenu, koža je vijoličasta in nosi lahko le natikače. Brazgotinasto je tudi desno in levo rame, obe goleni, obe strani prsnega koša. Kronični edem desne goleni, gležnja in stopala. Okvara mezinca in prstanca. Uporaba invalidskega vozička.

---

OZ člen 179